Boer aangerand en in kattebak geboenderŉ Boer van Nigel is Vrydagmiddag in sy plaashuis oorval, in sy motor se kattebak geboender en toe vir sowat nege en ŉ half uur aangehou. Beeld berig dat die 64-jarige Nicolaas Jacobs omstreeks 14:00 Vrydagmiddag op sy plaas Frisgewaagt aangerand en ontvoer is. Hy is in sy wit Opel Astra se kattebak geboender terwyl sy ontvoerders by sjebiens gekuier het. Hy moes glo ook vir hulle geld by ŉ kitsbank uit sy rekening onttrek. Die polisie het die aanvallers omstreeks 23:30 Vrydagaand in Duduza, ŉ township buite Nigel, voorgekeer. Twee mans is in hegtenis geneem. Lees die volledige storie hier.